Okresná prokuratúra Michalovce 
Nám. Slobody 3, 071 01 Michalovce 1

Sp. zn. : 1 Pv 6/13/8807	Michalovce, 3.7.2014
EEČ : 2-66-235-2014

U Z N E S E N I E

Trestná vec:	obvinený XXXXX  
Prečin:	Ublíženie na zdraví podľa § 158 Trestného zákona číslo 300/2005 Zbierky zákonov v znení zákona číslo 246/2012 Zbierky zákonov

Rozhodol: 	prokurátor Okresnej prokuratúry Michalovce
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry XXXXX zo dňa 15.4.2013, spisová značka 1 Pv 6/13/8807, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
na tom skutkovom základe, že dňa 31. 12. 2012 o 10.00 h, po štátnej ceste I/50, od obce Pozdišovce smerom k obci Trhovište viedol motorové vozidlo zn. XXXXX pričom v kilometri 494,0 predchádzal pred ním rovnakým smerom idúce motorové vozidlá v čase, keď z protismeru prichádzalo nákladné motorové vozidlo zn. XXXXX s návesom zn. XXXXX vedené vodičom XXXXX, nar. XXXXX, ktorému vošiel do jazdnej dráhy, v dôsledku čoho na ľavej polovici vozovky došlo k zrážke motorových vozidiel, pri ktorej sa zranili  spolujazdci obvineného, z ktorých XXXXX, nar.  XXXXX, utrpel zranenie otras mozgu, pohmoždeninu a odreninu na čele a zlomeninu dolného konca pravej vretennej kosti /SH.1/ s minimálnym posunom, s dobou liečenia a práceneschopnosti 40 dní a XXXXX, nar. XXXXX, utrpela zranenie pohmoždenie hlavy, zlomeninu pravej kľúčnej kosti a podvrtnutie krčnej a driekovej chrbtice s dobou liečenia a práceneschopnosti 40 dní,                       

Uznesením prokurátora Okresnej prokuratúry XXXXX zo dňa 15.4.2013, spisová značka 1 Pv 6/13/8807, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
12 mesiacov
Odôvodnenie:
 Uznesením prokurátora Okresnej prokuratúry XXXXX sp. zn. 1Pv 6/13 z 15. 04. 2013 bolo podľa § 216 ods. 1 písm. a, b, c) Tr. poriadku podmienečne zastavené trestné stíhanie proti obvinenému XXXXX pre prečin ublíženia na zdraví podľa § 158 Tr. zákona. 

Podľa § 216 ods. 2 Tr. poriadku  bola pre podmienečné zastavenie trestného stíhania stanovená skúšobná doba v trvaní 1 roka. Toto rozhodnutie sa stalo právoplatným dňa 30. 04. 2013.

Skúšobná doba pre podmienečné zastavenie trestného stíhania uplynula dňom 30. 04. 2014. 

Po uplynutí skúšobnej doby bol vyžiadaný odpis z registra trestov a správy o povesti obvineného. 

Bolo zistené, že obvinený v priebehu skúšobnej doby viedol riadny život, nedopustil sa žiadneho trestného činu, ani priestupku, a teda vyhovel podmienkam  § 217 ods. 1 Tr. poriadku.

 Preto bolo rozhodnuté, že obvinený XXXXX sa v skúšobnej dobe podmienečného zastavenia trestného stíhania osvedčil.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

XXXXX
prokurátor